b'\n_START_ARTICLE_\n\xc5\xbdidovska ulica, Maribor\n_START_PARAGRAPH_\n\xc5\xbdidovska ulica v Mariboru le\xc5\xbei na levem bregu mesta, neposredno ob mestnem sredi\xc5\xa1\xc4\x8du (bli\xc5\xbeina Glavnega trga).\n_START_SECTION_\nZgodovina\n_START_PARAGRAPH_\nKot \xc5\xbdidovska ulica se ta prvi\xc4\x8d omeni leta 1353. Razlog za poimenovanje po versko-etni\xc4\x8dni skupini je bila naselitev Judov v tem delu mesta, znanem tudi kot judovski geto. V pretelosti je bila lega slednjega neposredno ob mestnem obzidju - \xc5\xbeidovski stolp je bil zgrajen kot del tega._NEWLINE_Judje so na tem obmo\xc4\x8dju sicer prvi\xc4\x8d omenjeni med letoma 1274 in 1276. Okoli 14. stoletja je bila na \xc5\xbdidovski ulici zgrajena sinagoga, pisno prvi\xc4\x8d omenjena leta 1429.\n_START_SECTION_\nDanes\n_START_PARAGRAPH_\nUlica sodi med pomembnej\xc5\xa1e kulturno-zgodovinske v Mariboru. Sinagoga je danes preurejena v kulturni center pod okriljem Pokrajinskega muzeja Maribor, ki redno gostuje razstave in gostujo\xc4\x8da dela na temo judovske kulture._NEWLINE_Ob sinagogi se nahaja \xc5\xbeidovski stolp, v katerem ima prostore Fotoklub Maribor, ki v prostorih centra pripravlja fotografske razstave._NEWLINE_Na \xc5\xbdidovski ulici imajo sede\xc5\xbe \xc5\xa1e Dru\xc5\xa1tvo likovnih umetnikov Maribor, Galerija Hest, Galerija LM ter Mladinski kulturni center Maribor.'